**VARHAISKASVATUKSEN ASIAKASRAADIN TAPAAMINEN**

Aika torstai 16.1.2020 klo 18-20

Paikka Yksityinen Päiväkoti Kauratähti, Vävypojanpolku 1, 40640 Jyväskylä

Paikalla - 13 asiakasraatilaista

* päiväkodin johtaja Jonna Putila
* pedagoginen johtaja Hannele Haapsalo varhaiskasvatuksen erityisopettajat Marja Koljonen, Miia Ala-Rautalahti ja Niina Kangasmetsä
* päiväkodin johtaja Teijo Paananen
* päiväkodin johtajat/aluevastaavat Kati Laaksonen ja Maija Kontro
* palvelukoordinaattorit Heli Arnberg ja Sari Koivisto

1. **Päiväkoti Kauratähden esittely**

<https://tahtipaivakodit.fi/paivakodit/kauratahti/>

Päiväkodin johtaja Jonna Putilan esimiesalueeseen kuuluvat Kauratähden päiväkodin lisäksi Asmalammen, Sateenkaaren ja Aurinkosaaren päiväkodit, jotka kuuluvat Norlandia-ketjuun tai Norlandian omistamaan Tähtipäiväkodit-ketjuun.

Päiväkoti Kauratähti on aloittanut toiminnan elokuussa 2019. Päiväkodin suunnittelussa on panostettu vahvasti sisä- ja ulkotiloissa ratkaisuihin, jotka tarjoavat lapselle mahdollisuuden monipuoliseen arjen liikkumiseen. Luonto- ja liikuntapainotteisuus on mukana päivittäisessä toiminnassa. Tilojen muunneltavuus ja avaruus sekä luonnonläheisyys helpottavat suunnitellun toiminnan toteuttamista. Tällä hetkellä päiväkodissa toimitaan kolmessa ryhmässä; eskarit, 3 – 5 vuotiaat ja alle 3-vuotiaat. Paikkoja talossa on 84 lapselle.

Päiväkoti sijaitsee Kauramäen alueella, jonne alkaa rakentumaan pientaloja, kerros- ja rivitaloja. Päiväkoti tarjoaa lähipalvelua alueen lapsiperheille.

Kauramäen alueen lähikoulu on Keljonkankaan koulu.

1. **Varhaiskasvatuksen ajankohtaiset asiat ja asiakasraadin sähköpostiin saapuneet viestit**

* asiakasraadin sähköpostiin ei ole tullut viestejä
* esiopetushaku ja kouluun ilmoittautuminen ajalla 21.1. – 6.2.
* perheille on tulossa tiedote esiopetuksen hakemisesta, kouluun ilmoittautumisesta, varhaiskasvatuspaikan siirtohakemuksia sekä kerhohausta
* perheet saavat tiedon esiopetuspaikoista 1.4. mennessä
* muistutettiin, että tiedot esiopetuspaikoista voivat tulla perheille alueellisesti ja yksiköittäin eri aikoihin
* Oiva – hankkeen ”Lapsella on oikeus” - tapahtumasta Ruusupuistossa 9.11.2019 saatiin perheiltä toiveita asiakasraadin tapaamisten aiheiksi. Osa aiheista ja toiveista liittyy varhaiskasvatuksen toiminnan sisältöihin.

- *pienten lasten ruutuaika*

*- tunnetaitojen käsittely*

*- päivälepokäytännöt (lasten toiveet)*

*- miten perheille tiedotetaan päiväkodin toiminnasta, viikkotiedote?*

*- lasten osallisuus, miten näkyy toiminnassa?*

*- vanhempien osallisuus toiminnan suunnittelussa*

*- viskareille uimahallikäyntejä*

*- lisää tapahtumia lapsiperheille*

*- varhaiskasvatuksen tasa-arvoa*

*- leikkipuistojen hoitaminen*

*- ompelemista, taidetta, värittämistä, kirjoitusta*

*- palaute nettihakemuksen suppeudesta*

1. **Kiusaamisen ehkäisy ja tunnetaitojen käsittely ja opettelu varhaiskasvatuksen arjessa**

* Veo Marja Koljonen toimii Jyväskylän varhaiskasvatuksessa Avekki-kouluttajana
* Avekki –koulutuksessa käydään läpi ja harjoitellaan haastavien kohtaamisten ja tilanteiden toimintatapoja ja – malleja sekä vuorovaikutustaitoja, joilla osaltaan edistetään varhaiskasvatuksen arjen turvallisuutta. Avekki-koulutukseen osallistuu koko Jyväskylän varhaiskasvatuksen henkilöstö.
* lasten tunnetaitojen käsittelyyn, opetteluun, harjoitteluun on saatavilla paljon monipuolista materiaalia (kirjallisuus, pelit, oppaat, sähköiset sivustot jne.) ja sitä tuotetaan ja kehitetään kaiken aikaa lisää
* käytössä on mm. Fanni (positiivinen pedagogiikka), Piki ja Molli, Luku-Lumo, Viitottu rakkaus, Tunne- ja turvataitoja lapsille (saatavissa netistä)
* Peli seis – menetelmä; lapselle opetetaan tilanteita, jolloin hän voi lopettaa leikin tai ”viheltää pelin poikki” sanomalla kuuluvalla äänellä Peli seis
* On kuultu, että lapset ovat käyttäneet Peli seis -menetelmää myös kotona, kun pitäisi pestä hampaat…

Miten ennalta ehkäistään kiusaamistilanteiden syntymistä?

* Jyväskylän varhaiskasvatukselle on laadittu yhteinen kiusaamisen ehkäisyn suunnitelma, joka käydään yksikkökohtaisesti läpi työntekijöiden kanssa
* yksiköissä mietitään ja sovitaan yhteiset käytännön toimintatavat, käytettävät materiaalit jne.
* suunnitelma saatetaan tiedoksi myös huoltajille
* kiusaamisen ehkäisyssä tarvitaan yhteistyötä huoltajien kanssa; perheet tietävät, kuinka toimitaan kotona, jos lapsi kertoo kiusaamiseen liittyvistä asioista
* vanhempien kanssa käytyjä keskusteluja arvostetaan
* edesauttaa yhteistä ymmärrystä
* huoltajien ja työntekijöiden välinen luottamus vaikuttaa lapsen hyvinvointiin
* lapsella on turvallinen tunne, kun hän tietää, että aikuiset ovat saman asian äärellä
* kaikki aikuiset ovat vastuussa kiusaamiseen puuttumisessa ja velvollisia toimimaan sovittujen toimintatapojen mukaan
* kiusaamisen ehkäisyssä on olennaista lapsen hyvän itsetunnon vahvistaminen, itsesäätelyn harjoittelu ja kehittäminen sekä kaveritaitojen kehittäminen
* lapselle opetetaan, että voi sanoa ei
* lapsi oppii tunnistamaan rajan, jolloin leikki ei ole enää kivaa, eikä tunnu mukavalta ja lapsi tietää, että voi pysäyttää leikin
* aikuisen tehtävä on tarkkailla, havainnoida
* aikuisen läsnäolo tärkeää; aikuinen havainnoi, tarkkailee ja ohjailee tarvittaessa tilanteita eteenpäin, auttaa lapsia löytämään ratkaisuja
* todellisia tilanteita voidaan verrata esim. kirjojen tapahtumiin

Kuinka kiusaamistilanteissa toimitaan?

* jos huoltajat kertovat päiväkodin työntekijöille, että lasta kiusataan, asiaan tartutaan heti ja asiaa aletaan selvittää
* Kerrottiin esimerkki, jossa huoltaja oli kertonut päiväkodin työntekijälle nähneensä kiusaamistilanteen. Tilanne oli käyty läpi lasten kanssa, juteltu asianosaisten kanssa ja

oli todettu, että tilanne ei ole ollutkaan sellainen, miltä se oli sivusta seuranneelle näyttänyt. Selvitys lähetettiin sähköpostitse huoltajille

* näkökulmia ei väheksytä, eikä selitetä pois
* aikuisten tulee välttää tilanteiden tulkitsemista, aikuinen ei ota kantaa, kuka on oikeassa, kuka on aloittanut
* lasten kanssa käydään ratkaisukeskeistä keskustelua monesta näkökulmasta, mitä on tapahtunut, mikä on johtanut tiettyyn tilanteeseen
* tilanteet sanoitetaan; lapsille tulee kokemus, että heitä on ymmärretty
* lapset tiedostavat ja huomaavat oikeudenmukaisuuden, mutta eivät välttämättä tunnista omien toimintatapojen tai käyttäytymisen olevan ristiriidassa oikeudenmukaisuuden kanssa
* tarvittaessa konkretisoidaan tilannetta esim. kuvien tai piirtämisen avulla
* lapset oppivat toimintatavat, kuinka tilanteita käydään läpi ja kuinka niitä ratkaistaan
  + lapset seuraavat aikuisen tapaa toimia
  + aikuisten välinen vuorovaikutus, lasten ja aikuisten välinen vuorovaikutus. ilmeet, äänensävyt

Tunnetaitojen harjoittelu

* ymmärrys ja tietoisuus lapsen tunnetaitojen merkityksestä kaveritaitoihin on lisääntynyt
* raatilaiset korostivat varhaiskasvatuksen merkitystä
  + raatilaisten mielestä hedelmällisin aika tunne- ja kaveritaitojen oppimiselle on päiväkodissa, jossa lapsi viettää suuren osan valveillaoloajastaan
  + todettiin, että päiväkodissa asiat hoidetaan hyvin; toiminta myös tunne- ja kaveritaitojen opettelussa on suunnitelmallista ja se on läsnä kaikissa arjen tilanteissa ja tilanteet saadaan hallintaan lasta tukien
  + varhaiskasvatuksessa ja esiopetuksessa opitut taidot ja osaavien ihmisten antama ohjaus ja tuki kantavat lasta
* lasten kanssa opetellaan tunteiden tunnistamista ja nimeämistä, sallitaan erilaiset tunnetilat sekä harjoitellaan tunteiden ilmaisua
* jos lapsi tarvitsee tukea tunteidensa säätelyssä, mietitään keinoja, joilla lapsi voi oppia tunnistamaan, säätelemään ja hallitsemaan tunnetilojaan
* lapsen ja aikuisen välinen luottamus, lapsituntemus ja lasten havainnointi on tärkeää; miten lapset käyttäytyvät tietyissä tilanteissa
* tarvitaan aikuisten ennakoivaa ”pelisilmää” sellaisten tilanteiden välttämiseen, jotka saattavat kuormittaa lasta niin, että itsesäätely pettää
* luodaan käytänteitä, mitkä tukevat lasta
* aikuista tarvitaan tukemaan lapsen tunteen hallintaa ja löytämään lapselle keinoja rauhoittumiseen, pikkuhiljaa lapsi oppii itse tunnistamaan tunteensa ja toimimaan ennen kuin tilanne tai tunteet kärjistyvät
* ei ole yksinkertaisia ja yhdenmukaisia ratkaisuja ja toimintamalleja, pitää yhdessä pohtia, mikä kullekin lapselle sopii, mitä hän tarvitsee

**Raatilaisten kysymyksiä**

Mitä jos ryhmässä on lapsia, joiden kemiat ei toimi?

* keskustellaan perheiden kanssa ja sovitaan, että lapset toimisivat ainakin osan arjen toiminnoista eri ryhmissä
* päiväkodissa pyritään välttämään tilanteita, joissa huomattu konfliktien toistuvan
* on myös tilanteita, että lapset ovat parhaita kavereita keskenään, mutta leikit päättyvät usein konfliktiin ja vanhemmat toivovat, ettei lapsia eroteta
* rakennetaan päiviä niin, että on myös tilanteita, että lapset toimivat eri ryhmissä tai eri tiloissa
* luodaan turvallisia tilanteita, joissa vuorovaikutustaitoja harjoitellaan yhdessä aikuisen kanssa (esim. vuorovaikutusleikit), jolloin lapsi saa myönteisiä kokemuksia yhdessä olosta

Miten huoltajille kerrotaan kiusaamisen ehkäisyn toimintatavoista, käytössä olevista materiaaleista?

* raatilaisten mielestä kiusaamisen ehkäisy, tunne- ja kaveritaidot on yhteisen keskustelun aihe
* on tärkeää saada vanhemmat yhteisesti ymmärtämään, että tässä vaiheessa on vielä kaikki pelimerkit käytössä
* toivotaan kaikkien päiväkotien vanhempainillan aiheeksi, lisäksi materiaalia tutustuttavaksi ja hyödynnettäväksi kotiin
* keskustelun paikkoja ja tiedottamisen väyliä ovat mm. vanhempainillat, Hyvä alku –keskustelut, kuukausikirjeet, blogit

Onko kiusaaminen lisääntynyt?

* ei välttämättä lisääntynyt, ehkä muuttanut muotoaan
* tunnetaitoihin liittyviä pulmia on enemmän
* panostetaan ja keskitytään enemmän kaveritaitojen opetteluun

Mistä kiusaaminen voi lähteä liikkeelle?

* esim. kommentista johonkin vaatekappaleeseen
* lelupäivän leluista
* kilpailu leluilla
* lelupäivässä on kuitenkin monta näkökulmaa, joten pelisäännöistä tulee sopia
* synttärikutsujen jakaminen
* aikuisen tehtävä purkaa, ei saa antaa jatkua
* jos esim. vaatekeskustelu on meneillään lasten keskuudessa > tartutaan aiheeseen, käännetään ja otetaan yhteiseksi teemaksi

Miten toimitaan, jos lapsella on harjoiteltavaa tunne- ja kaveritaidoissa päiväkodissa, mutta ei halua keskustella päiväkodin tapahtumista kotona?

* tärkeää on, että asia käsitellään päiväkodissa, eikä asiaan palata enää kotona, jos lapsi ei halua
* henkilökunnan on kerrottava huoltajille, mitä on tapahtunut ja että se on selvitetty päiväkodissa

Miten toimitaan, jos lapsen tunteiden säätely ja käyttäytyminen on erilaista kotona ja päiväkodissa

* esim. lapsen päiväkotipäivä sujuu tasaisesti, hän ehkä tsemppaa, mutta kotiin tullessa tunteet purkautuvat huoltajille
* toisaalta kotona tutussa ympäristössä lapsessa ei ole nähtävissä samanlaisia tunteiden säätelyn vaikeuksia, mitä esiintyy päiväkodeissa
* jos kotona tilanne koetaan kuormittavaksi, kannattaa jutella asiasta päiväkodin työntekijöiden kanssa. Jos tuonti- tai hakutilanne tuntuu kiireiseltä, niin kannattaa pyytää keskusteluaikaa.

Kohdataanko päiväkodeissa haastavia tilanteita vanhempien kanssa?

* vanhemmat saattavat kieltää ja torjua asioita, jos ne ovat on tunteita herättäviä, jopa pelottavia
* on tärkeää ymmärtää huoltajan tunteet ja saada rakennettua luottamus niin, että päästään työstämään asiaa eteen päin lapsen parhaaksi

Onko kiusaamista vanhempien taholta?

* on hyvin harvinaista, mutta voi tulla vastaan
* vuorovaikutus voi joskus olla hyvin suoraa, jopa suodattamatonta
* keskusteluun palataan huoltajien kanssa, työntekijä ei ole tällaisissa tilanteissa yksin
* mukana esimiehen tuki, tarvittaessa myös työsuojelu

Näkyykö kulttuurierot huoltajien odotuksissa lasten kasvatuksessa?

* raadin tapaamisessa mukana olleiden varhaiskasvatuksen työntekijöiden mielestä ei näy
* eri kulttuureista voidaan oppia puolin ja toisin
* moninaisuuden arkipäiväistäminen

1. **Asiakasraadin seuraava tapaaminen**

* tiistaina 18.2. klo 18 – 20 Päiväkoti Touhula Fabriikki
* osoitteessa Ailakinkatu 8
* aiheena varhaiskasvatuksen palveluverkko
* mukana on palvelujohtaja Tarja Ahlqvist, joka kuuluu KymppiR palveluverkkotyöryhmään
* lisäksi mukaan on kutsuttu yksityisten toimijoiden edustajia